Tampa Bay Lightning

Tampa Bay Lightning er en ishockeyklubb i den nordamerikanske proffligaen NHL. Klubben ble grunnlagt i 1992 og har vunnet Stanley Cup tre ganger (i 2004, 2020 og 2021).

Klubben spiller hjemmekampene sine i Amalie Arena i Tampa, Florida. Klubbfargene er svart, blått og hvitt.   

Lightning ble en av de første klubbene etablert i det sørlige USA, også kalt «the sunbelt». Etter moderat suksess i tidlige år med bare to sluttspillopptredener på 11 sesonger gikk laget til finalen i 2004 og vant Stanley Cup etter å ha beseiret Calgary Flames. På slutten av 2010-tallet bygde Lightning opp et nytt sterkt lag, og vant grunnserien sesoongen 2018/19, men røk tidlig ut i sluttspillet. I 2020 gikk de imidlertid hele veien til sin andre Stanley Cup-tittel etter å ha beseiret Dallas Stars med fire seire mot to i finaleserien.

 Referanser 

Kategori:Ishockeyklubber i NHL
Kategori:Ishockeyklubber i USA
Kategori:Sport i Florida
Kategori:Idrettslag etablert i 1992